Brandýs nad Labem-Stará Boleslav

Brandýs nad Labem-Stará Boleslav estas urbo en la Mezbohemia regiono kaj la distrikto Prago-oriento de Ĉeĥio. Ĝi situas 20 km nord-oriente de Prago, ambaŭflanke de la rivero Elbo, kaj en  havis .

La urbo ekestis en 1960 per kuniĝo de Brandýs, maldekstre (sude) de Elbo, kaj Stará Boleslav aliflanke, kiuj jam antaŭe karakteriziĝis kiel "duobla urbo". En 1998 referendumo decidis, ke la kunigo ne estu malfarita.

La du urbopartoj havas apartajn evoluon kaj historion. Ligas ilin ŝtona ponto de 1603 kun statuo de Johano Nepomuka.

Loĝantaro

 Brandýs 

Brandýs (la aldono "nad Labem" signifas "super Elbo") ekestis kiel bazarejo ĉirkaŭ la jaro 1300, ĉe komerca vojo inter Prago kaj Saksio.

En Brandýs estas universitata instituto de la Universitato de Karolo de Prago; tie en 1992 okazis prova Sanmarineca Universitata Sesio (SUS) de la Akademio Internacia de la Sciencoj (AIS) San-Marino.

 Stará Boleslav 

Stará Boleslav ("stará" signifas "malnova") ekestis jam ĉirkaŭ 900, kiel kastelo de Premislidoj. Tie princo Venceslao estis murdita la 28-an de septembro 935 kaj poste sanktigita kiel patrono de Ĉeĥio. Stará Boleslav dum longa tempo restis pure katolika kaj malpermesis la ekloĝon de alireligianoj.

 Famuloj 
 Sankta Venceslao (908 – 929/935), nacia sanktulo de Bohemio kaj Ĉeĥio
 Ondřej Synek (* 1982), kvinfoja rema monda ĉampiono


Kategorio:AIS
Kategorio:Municipoj en distrikto Prago-oriento
Kategorio:Urboj en distrikto Prago-oriento
Kategorio:Municipoj en Ĉeĥio kun kunmetita nomo
Kategorio:Urboj en Bohemio
Kategorio:Setlejoj sur Elbo